NaiveNeuron/SloPal huggingface dataset:
Ivan, Miroslav, poslanec NR SR (2019-09-19):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Petra Osuského, Ondreja Dostála, Vladimíra Slobodu na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a o zmene zákona č. 50/1976 Zb. o územnom plánovaní a stavebnom poriadku, stavebný zákon, v znení neskorších predpisov, je to tlač 1581. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, všeobecnú rozpravu.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 141, za 128, 13 sa zdržali hlasovania. Konštatujem, že sme schválili novelu Exekučného poriadku. Nech sa páči, teraz budeme hlasovať o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách, tlač 251. Pán poslanec Kondrót, nech sa páči, uveďte jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 251.)
M. Záhumenský, poslanec: (2008-04-11):
No a k tomu zákonu z minulosti, nezostáva mi veľa času, ale pokiaľ by prešiel zákon predkladaný v roku 2002 vo februári, ktorý vaša vláda zamietla, tak už tam sa ukazovali atribúty, čo sa bude diať na našom trhu. Dovolím si z toho prečítať iba pár bodov, ako nastupujú obchodné reťazce. Inovácia obchodných reťazcov na miestne trhy a na základe skúseností z USA a Európy sa dá hodnotiť na niekoľko etáp: 1. nástup na trh, tlak na ceny, využívanie kalkulovanej straty, oslabenie obchodnej konkurencie, prvé známky zvyšovania nezamestnanosti v regióne, 2. likvidácia konkurencie, regionálni výrobcovia krachujú, ich výroba je nahrádzaná dovozom... (Prerušenie vystúpenia časomierou.)
Žiga, Peter, podpredseda NR SR (2024-05-21):
Pán predseda Čellár.
P. Paška, predseda NR SR: (2006-12-06):
(Hlasovanie.) 139 prítomných, 1 za , 76 proti, 60 sa zdržalo, 2 nehlasovali. Neschválili sme tento bod zo spoločnej správy. Ďalej.
J. Horváth, poslanec: (2008-04-09):
Rovnako ste položili otázku, že či vzťahy medzi Slovenskom a USA majú byť strašiakom, či Spojené štátny majú byť strašiakom. Ďalšie, že či sú prospešné vzťahy Slovenskej republiky a USA. No najprv poviem odpoveď. Samozrejme, že sú veľmi dôležité a prospešné. Treba na nich veľmi veľa pracovať. USA nie sú strašiakom. Ale teraz po tej odpovedi vám musím povedať, že keby som nevedel, keby som nevidel, že vy tu sedíte a pýtate sa, tak by som povedal, že tie otázky hraničia s infantilnosťou. Ďakujem.
A. Belousovová, podpredsedníčka NR SR: (2008-09-17):
Spoločného vyhlásenia Národnej rady Slovenskej republiky pri príležitosti 160. výročia prvej Slovenskej národnej rady . Spoločné vyhlásenie máte rozdané ako tlač 767. Prosím pána poslanca Vladimíra Mečiara, aby spoločné vyhlásenie predniesol. Nech sa páči, pán poslanec, máte slovo.
Paška, Pavol, predseda NR SR (2013-10-15):
Pani poslankyňa, nekomentujte, nepotrebujeme to, počkáme...
Pellegrini, Peter, predseda NR SR (2015-04-24):
Pán poslanec Bagačka.
Vančo, Branislav, poslanec NR SR (2023-11-24):
Ďakujem za slovo. Ja by som chcel zdôrazniť jednu vec, ktorú spomínala moja predrečníčka včera večer, a to je tá, že zástancovia pána ministra vnútra hovoria, že musel postaviť mimo službu čurillovcov, ale títo ľudia ako keby čítali iba polovicu vety toho paragrafu, ktorý o tom hovorí. A ja by som chcel zdôrazniť, že tam sú podmienky dve, ktoré musia byť splnené na to, aby on potom musel. Ak tie podmienky súčasne obidve nie sú naraz splnené, tak nemusí. A každý, kto hovorí, že musí, tak buď nevie, o čom hovorí, alebo klame. Ďakujem.
Kaščáková, Renáta, poslankyňa NR SR (2019-02-01):
Nerada by som reagovala na obsah demagogického vystúpenia nášho fašistického kolegu, ktorý tu využil svoj priestor (potlesk) a div, že nebúchal päsťou do pultu. O tom, čo je to verejnoprávnosť, sa môžeme baviť, o tom, či je ignorovanie fašistických názorov cenzúrou alebo prejavom demokratických hodnôt, sa tiež isto môžeme baviť. Každý máme evidentne iné pohnútky a motivácie na zrušenie koncesionárskych poplatkov, ktoré máme v programoch našich politických strán. Ja sa s pohnútkami fašistickej strany nestotožňujem, rada by som povedala, zopakovala, aké sú naše pohnútky, nechceme rušiť financovanie RTVS, myslíme si, že RTVS má svoje miesto v tejto spoločnosti ako verejnoprávne médium, ktoré máme zachovať, nechceme zrušiť jeho financovanie, náš návrh hovorí iba to, že súbežne so zrušením koncesií zriadime aj nárok, nárokovateľnú položku v štátnom rozpočte, a tú sumu sme určili v tej istej sume, ako sa dnes vyberá na koncesiách, takže my nepolemizujeme o ničom inom, iba o technikálii toho, akým spôsobom má byť RTVS financovaná, a rada by som aj udržala túto diskusiu v tejto technickej rovine. A tí, ktorí máte pocit, že tento návrh má svoju logiku, že je to daň navyše, viem, že aj iní poslanci zastávali tento názor, tak, samozrejme, budeme radi, ak ho čo najviac poslancov podporí.
Jurinová, Erika, podpredsedníčka NR SR (2013-03-22):
O slovo požiadal pán minister. Ešte by som upozornila technikov, že požiadali ma o výmenu poradia. Pán poslanec Mičovský pôjde ako prvý, pán Poliačik pôjde po ňom. Tak poprosím technikov, aby to vymenili. Ďakujem. Nech sa páči, pán minister.
Pellegrini, Peter, predseda NR SR (2015-01-29):
No mohli ste ju položiť teda, pani poslankyňa, žiaľ. Ďakujem. Keďže ste nepoložili žiadnu doplňujúcu otázku, pán minister nemá na čo odpovedať.
Glváč, Martin, podpredseda NR SR (2018-02-13):
O vystúpenie požiadal v rozprave pán navrhovateľ. Nech sa páči.
Bagačka, Michal, poslanec NR SR (2018-10-16):
Ďakujem za slovo, vážený pán predseda, kolegyne kolegovia, pán podpredseda vlády, podávam spoločnú správu výborov Národnej rady k prerokovaniu predmetného vládneho návrhu (tlač 1073) v druhom čítaní. Národná rada Slovenskej republiky uznesením č. 1316 z 11. septembra 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 441 z 9. októbra 2018 a výbor pre hospodárske záležitosti uznesením č. 285 z 15. októbra 2018. Z uznesení výborov Národnej rady Slovenskej republiky uvedených pod bodom III tejto správy vyplýva 19 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 19 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1073), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 293 zo 16. októbra 2018. Týmto uznesením ma výbor zároveň poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predseda, skončil som, prosím, otvorte rozpravu.
Budaj, Ján, poslanec NR SR (2019-02-18):
Pani ministerka, pán Matovič vymenoval štyroch politikov SNS, ktorých systém prestal chrániť. Zatiaľ mlčky prijali trest a zrejme iba oni vedia, čo zlé urobili, že zrazu niekto spravodlivosti odviazal ruky. Ale s týmto naozaj musíte rátať aj vy. Jednoducho dnes vás systém chráni, ale zajtra, o päť rokov, o desať rokov, verme, že buď tu systém nebude, alebo sa stane, že budete vy sa hodiť na to, aby sa odprezentovalo, že je tu aspoň aká-taká spravodlivosť. Preto naozaj skúste zvážiť, či nie je najvýhodnejšie pre vás odísť z tohoto postu, kým je ešte čas.
Glváč, Martin, podpredseda NR SR (2018-10-18):
Pán poslanec Hrnko.
Kozelová, Monika, poslankyňa NR SR (2020-05-19):
Keď som viedla boj o keltské pamiatky na Bratislavskom hrade, viedla som tento boj až k prvému tzv. odbornému grémiu, kde som viedla skupinu vedcov, archeológov, inžinierov a rokovalo sa 24 hodín takmer. Po 24 hodinách sme to uzavreli s tým, že bude nasledovať druhé poslanecké grémium, na ktorom sa pokúsime nájsť cestu k záchrane keltských pamiatok. Toto, čo som povedala, povedal pán vtedajší premiér Pellegrini verejnosti a povedal to médiám na tlačovej konferencii. A keď my sme čakali na druhé, tzv. odborné grémium bez toho, aby nás pustili do priestoru náleziska, tak pán Pellegrini aj s pánom Širokým veselo bagroval a veselo betónoval. Samozrejme, skončilo to tak, že žiadne druhé odborné grémium, kedy upozorňujem, že to bolo grémium, ktoré sme viedli, zložené z ľudí zo Slovenskej akadémie vied, takto nás, takýmto spôsobom nás odpálil a ešte sa nám aj smial do očí. Takže ďakujem, neprosím a už nikdy neprosím. A ďakujem pánovi Osuskému za jeho rozpravu a za jeho príspevok. To je všetko.
Mičovský, Ján, poslanec NR SR (2015-09-29):
Ďakujem za slovo. Pán poslanec Hlina, ty sám často tu zdôrazňuješ a pripomínaš, a to celkom pravdivo, že niektorí páni poslanci sú takí, že už aj od tej kľučky vyžadujú, aby im priala dobrý deň. A ja si naozaj myslím, že postavenie poslanca sa dostalo do situácie, keď sa považuje za nedotknuteľné a akési také, že ten mandát ti dáva právo bezprizorne na všetko, a ty vlastne všetky metódy, ktoré používaš, nemyslím tým konkrétne teba, ale poslanca, používaš ich v súvislosti s dobrými cieľmi. Takže, pozor, si to povedal bravúrne, ale aby tu náhodou nedošlo k situácii, tej tradičnej vaničky a dieťaťa, aby sme to nevyliali nejako spolu odrazu. Súhlasím s tým, že si aj dobrým spôsobom takisto ako aj pán poslanec Beblavý poukázal na množstvo vecí, ktoré v tomto etickom kódexe nesedia, pričom treba ich dopracovať, opraviť, len aby náhodou z toho nerezonovalo to, že Etický kódex poslanca v tejto krajine nepotrebujeme. My ho potrebujeme až príliš, pretože naozaj niektorí s tou kľučkou by si to radi tak rozdali, ako si povedal. Tak potom prosím ťa pekne, aby si touto svojou bravúrnosťou naozaj nevylial to dohromady, to dieťa spolu s vodou z vaničky. Ďakujem.
Sopko, Miroslav, poslanec NR SR (2018-12-03):
Ďakujem za komentáre. De facto v podstate už len doplním jednu vec, ktorú som zabudol, viac-menej aj súvisí s tým, o čom sme tu všetci hovorili. Tá efektivita, sa jednoducho na ňu musí prihliadať najmä preto, aj z toho pohľadu, že už dnes máme školy, ktoré nám hlásia, aký majú problém zohnať kvalifikované kuchárky do svojich jedální. To znamená, je to celý komplex problémov a je vlastne dobré, že tu o tom hovoríme, pretože tým sme otvorili podstatnú tému, veľmi dôležitú tému, ktorou práve je strava. A myslím si, že v tejto debate treba ďalej pokračovať, pretože tá strava je častokrát kľúčom aj k výsledkom. A o tom hovoria zahraničné štúdie, nielen konkrétne aj v obedoch, ale napríklad v Spojenom kráľovstve začínajú už aj so školskými raňajkami, takže je to naozaj na širokú debatu a poďme do nej. Ďakujem.
Majorová Garstková, Jana, poslankyňa NR SR (2022-10-06):
Vážený pán predsedajúci, vážené kolegyne, vážení kolegovia, od začiatku sa snažíme pomáhať všetkým skupinám obyvateľstva na Slovensku v akejkoľvek forme. Teraz sme upriamili našu pozornosť na snúbencov, ktorí by nielenže mali venovať svoj čas jednému zo svojich najdôležitejších dní v živote, ale v neposlednom rade by nemali doplácať na zákon, ktorý je podľa nás už nemoderným prežitkom dnešnej doby. V prvom rade chceme manželom odstrániť zbytočnú byrokratickú záťaž, ktorú v súčasnosti predstavuje platená žiadosť o uzavretí civilného sobáša mimo obvodu matričného úradu, v ktorom má aspoň jeden zo snúbencov trvalý pobyt. Po prijatí doplnenia zákona im táto povinnosť zanikne. Navyše týmto krokom sa zjednotí postup pri civilných a cirkevných sobášoch. Ďalším obmedzujúcim faktorom pri sobášoch je v súčasnosti fakt, že zákon nariaďuje, v akom poradí musia byť uvádzané priezviská u toho zo snúbencov, ktorý bude používať nielen spoločné, ale aj svoje priezvisko. No, ja som tiež toho príkladom. Po novom to bude záležať na dohode snúbencov. Taktiež zavedieme možnosť zmeny priezviska na spoločné priezvisko v prípade manželov, ktorí si pri uzavretí manželstva ponechali aj svoje doterajšie priezviská. Novela zákona upraví aj okolnosti, kedy môže matričný úrad na základe písomnej žiadosti oboch snúbencov povoliť, aby vyhlásenie snúbenca, že vstupuje do manželstva urobil jeho zástupca. Navrhujeme, aby v tejto žiadosti boli uvedené dôležité dôvody. Tými môžu byť napríklad priame ohrozenie života jedného zo snúbencov, prípadne tehotenstvo snúbenice a dlhodobá práca snúbenca v zahraničí. Z dôvodu právnej stability a istoty pre nenarodené dieťa sa snúbenci dohodnú po uzavretí manželstva zástupcom. S tým súvisí aj priezvisko dieťaťa, ktoré je občanom iného štátu. To bude možné zapísať v súlade s právnym poriadkom alebo tradíciou daného štátu, ak sa rodič preukáže verejnou listinou. Okrem týchto komplikácií sa matričné úrady stretávajú aj s častými zmenami krstných mien. Preto navrhujeme, aby sa zmena cudzojazyčného mena na jeho slovenský ekvivalent a naopak mohla aplikovať len raz. Na jednej strane ubudne zneužívanie tejto možnosti občanmi, či matričným úradom zbytočná byrokracia. Na strane druhej sa občania budú stavať k svojmu krstnému menu s väčšou vážnosťou. Vážený pán predsedajúci, vážené kolegyne, vážení kolegovia, predkladanie doplnenia odstránia zbytočnú byrokraciu, zjednotia niektoré povinnosti, v neposlednom rade zjednodušia prípravu snúbencov na ich svadobný deň. Verím, že na základe poskytnutých informácií tento náš zákon podporíte. Ďakujem pekne za pozornosť.
Bugár, Béla, podpredseda NR SR (2018-12-05):
Nech sa páči, prezentujme sa a hlasujeme. (Hlasovanie.) Prítomných 142, za 43, proti 8, zdržalo sa 91 poslancov. Návrh sme neschválili. Vyhlasujem prestávku do 11.45 hod. Ešte predtým procedurálne návrhy. Pán poslanec Petrák.
Blanár, Juraj, podpredseda NR SR (2022-09-27):
Ďakujem, pán poslanec. Teraz udeľujem slovo pánovi poslancovi Jánovi Richterovi, ktorý ako spoločný spravodajca za gestorský výbor pre sociálne veci uvedie spravodajskú informáciu. Nech sa páči.
Habánik, Jozef, poslanec NR SR (2024-06-20):
Ďakujem pekne za odpoveď. Nebude to ani doplňujúca otázka, pretože tu nemáme pána ministra dopravy, ale tejto téme sa chceme spolu s kolegami aj naďalej venovať, pretože tá situácia je tam mimoriadne vážna a zložitá. Tie dopravné obmedzenia spôsobujú isté kolízie a aj vlastne nápor na okolité cesty, ktoré sú buď v miestnej, alebo regionálnej správe, preto sa tomu chceme venovať. A je to naviac cesta aj medzinárodného významu, čiže z tohto uhla pohľadu ide o vážny problém dopravnej obslužnosti pri meste Trenčín, a preto budeme ešte ďalej rokovať s ministrom. A keď príde pán minister, tak určite aj k tým termínom ešte budeme chcieť vedieť viac. Ďakujem.
Jurinová, Erika, podpredsedníčka NR SR (2013-05-23):
Ďakujem pekne, pán poslanec. Teraz dávam možnosť prihlásiť sa do rozpravy ústne. Uzatváram túto možnosť, túto možnosť nikto nevyužil. A zároveň vyhlasujem rozpravu za skončenú. Pýtam sa, pán minister, či chcete zaujať stanovisko? (Reakcia navrhovateľa.) Nech sa páči.
M. Číž, podpredseda NR SR: (2008-07-01):
Pani poslankyňa bola posledná, ktorá vystúpila v rozprave, takže vyhlasujem rozpravu za skončenú. Pán navrhovateľ chce zaujať stanovisko k diskusnému príspevku. Má slovo.
Hort, Milan, podpredseda NR SR (2011-03-29):
S faktickou poznámkou sa prihlásil pán poslanec Podmanický, pán poslanec Kolesík. Dvaja poslanci. Uzatváram možnosť prihlásiť sa s faktickou poznámkou. Pán poslanec Podmanický, nech sa páči.
Jurinová, Erika, podpredsedníčka NR SR (2012-09-27):
Ďakujem pekne, pán spravodajca. Otváram týmto všeobecnú rozpravu k obidvom bodom sme dostali písomné prihlášky. K obidvom bodom sa prihlásil pán poslanec Ivan Mikloš za klub SDKÚ, ďalší prihlásený v rozprave Jozef Mikuš. Takže nech sa páči, pán poslanec Mikloš.
Pročko, Jozef, poslanec NR SR (2024-02-27):
V poslednom čase určite všetci zaznamenali veľkú naozaj iniciatívu za zrovnoprávnenie platov žien. Absolútne to vítam. Musím povedať, že naozaj spoločnosť, ktorej som majiteľom, je možno jedna z mála na Slovensku, kde ženy majú vyššie platy ako muži, a je to treba. Treba naše ženy podporiť, pretože fakt matky a staré matky a naše sestry starajú sa o deti, starajú sa o to, aby naše rodiny mali zabezpečené svoje, svoju budúcnosť. Takže treba im pomôcť. Ale nielen o tom rozprávať, nielen o tom hrať sa a dávať karafiátky, ale reálne. A ja som veľmi rád, že v predchádzajúcom volebnom období naozaj sme pomáhali. A mám neziskovú organizáciu 25 rokov a tí ľudia počas Fica čo mali, čo dostávali, ako, ako ich ten zločinec, ten sociálny netvor týral tým, že naozaj rozdával takým, čo sa skrývajú teraz v zahraničí. Jedna vec je veľmi naozaj dôležitá, ktorá tam v tvojej reči zaznela, a to je to, že tie peniaze sú, len ne, sa nemôže sa kradnúť. Z čoho dá, z čoho dá, keď, keď naozaj, ako povedal Počiatek v tej nahrávke o Ficovi, že ukradli aj so Slotom dve miliardy? Tak z čoho dajú? Z čoho dajú, keď kradnú? Keď rozkradli celú republiku. A toto sa ide diať znovu. Z čoho budeme dávať tým, tým matkám a tým rodinám, keď Európska únia povedala, že ten Fico, čo teraz robí, tak my vám dáme, my vám zabránime, aby ste dávali, dostávali eurofondy. Toto je ich sociálna politika! Zabezpečiť svojich ľudí a rozprávať v predvolebnej kampani, ako pomôžu rodinám. Pomáhajú sami sebe.
Stančík, Andrej, poslanec NR SR (2023-06-14):
Ďakujem za slovo. Čo sa týka tej podpory vlády od rôznych strán, tak pri SMER-e si aspoň vymysleli nejakú, nejaký príbeh o Sorosovi, ktorý je, samozrejme, absurdný, a niekto ho, samozrejme, prijme. O extrémistoch nemá zmysel sa baviť. SME RODINA od začiatku bola proti úradníckej vláde. OĽANO si aspoň vymyslelo nejaký nesplniteľný dôvod, ale ja sa pýtam, že kde je HLAS. Veď HLAS počas vlády Eduarda Hegera, po tom, ako padla, pomaly každý týždeň vyzýval prezidentku, aby vymenovala úradnícku vládu. Každý týždeň sme tu mali od HLAS-u: Treba vymenovať úradnícku vládu. Treba vymenovať úradnícku vládu. Treba vymenovať úradnícku vládu. Teraz tu máme úradnícku vládu. A kde je HLAS? HLAS je tam, kde vždy. Je to hlas oportunizmu, hlas alibizmu a hlas populizmu. Takže dostali to, čo tu polroka chceli, úradnícku vládu a teraz si vymyslia nejaký škôlkarsky dôvod, že nemá legitimitu, lebo jej tú legitimitu nechcú dať, a tým pádom ju nepodporia. Takže to, myslím, že je veľmi zaujímavý obraz o politických stranách v parlamente.
Hrušovský, Pavol, poslanec NR SR (2015-06-19):
Ďakujem pekne, pán predseda. Z poverenia ústavnoprávneho výboru chcem informovať Národnú radu, že po formálnoprávnej stránke predložený návrh zákona spĺňa všetky zákonné podmienky na jeho prerokovanie v Národnej rade Slovenskej republiky, preto odporúčam, pán predseda, aj na základe vášho rozhodnutia, aby po prerokovaní zákona a po diskusii sme hlasovaním rozhodli o návrhu, ktorým pridelíme návrh zákona na prerokovanie výborom, zároveň určíme gestorský výbor, tak ako ste vy odporúčali, ústavnoprávny výbor a stanovíme lehotu, v ktorej výbory majú návrh zákona prerokovať, najneskôr však do 15. septembra. Preto vás poprosím, aby ste otvorili rozpravu a po rozprave nechali hlasovať o jednotlivých návrhoch uznesení, ktoré som uviedol.
Danko, Andrej, predseda NR SR (2019-09-19):
Chce sa vyjadriť pán spravodajca? Nie. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 361/2014 Z. z. o dani z motorových vozidiel a o zmene a doplnení niektorých zákonov v znení zákona č. 253/2015 Z. z . Návrh zákona má tlač 1628. Návrh na jeho pridelenie na prerokovanie výborov je v rozhodnutí č. 1731. Dávam slovo poslancovi Miroslavovi Ivanovi, aby za skupinu poslancov návrh zákona uviedol.
Kamenický, Ladislav, minister financií SR (2019-06-18):
Ďakujem pekne. Vážený pán predsedajúci, vážené kolegyne, vážení kolegovia, návrh zákona obsahuje opatrenia smerujúce k zatraktívneniu podmienok pre malých a stredných podnikateľov zavedením definície mikronájomníka a s tým súvisiacimi úpravami zdaňovaní a podmienok odpočtu daňovej straty. V návrhu zákona sa na základe opatrení na odstránenie bariér pre trvalo udržateľný rozvoj automobilového priemyslu na Slovensku vrátane dodávateľskej siete zvyšuje odpočet výdavkov nákladov vynaložených na výskum a vývoj na 150 % v roku 2019 a na 200 % v roku 2020. Takisto sa zvyšuje aj výška oslobodeného nepeňažného príjmu zamestnancov od ich zamestnávateľa z dôvodu zabezpečenia ubytovania. V súlade s akčným plánom rozvoja elektromobility Slovenskej republiky zavádza návrh zákona samostatnú odpisovú skupinu pre elektromobily. Návrh zákona taktiež obsahuje ustanovenia s cieľom znížiť administratívnu záťaž daňovníkov, ako napríklad zavedenie automatickej registrácie správcom dane alebo možnosti zamestnávateľa vystaviť a doručiť po dohode, doručiť po dohode doklady zamestnancovi elektronickou formou. Návrh zákona obsahuje aj opatrenia, ktorých cieľom je zamedziť daňovým únikom, kde jednotlivé opatrenia z transponovanej smernice ATAD, ktorou sa zamedzuje znižovaniu základu dane využívaných hybridných nesúladov. Účinnosť zákona sa navrhuje 1. januára 2020 okrem ustanovení týkajúcich sa mikrodaňovníkov automatickej registrácie správcom dane a zmeny spôsobu výpočtu oslobodeného nepeňažného plnenia zamestnancov z titulu poskytovania dopravy, ktorých účinnosť sa navrhuje z dôvodu poskytnutia dostatočného času na prípravu od 1. januára 2021. Účinnosť ustanovenia, v ktorom sa oslobodzuje nepeňažné plnenie poskytnuté zamestnancovi v úhrne 500 eur ročne, sa navrhuje od 1. januára 2022. Ďakujem pekne, toľko na úvod.
Viskupič, Marián, poslanec NR SR (2020-09-17):
Ďakujem pekne za slovo, pán predsedajúci, dovoľte mi oznámiť výsledky. Zápisnica o výsledku tajného hlasovania o návrhu na odvolanie predsedu Výboru Národnej rady Slovenskej republiky pre nezlučiteľnosť funkcií, ktoré sa konalo 17. septembra 2020. Na tajné hlasovanie o návrhu na odvolanie predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 141 hlasovacích lístkov, teda na tajnom hlasovaní bolo prítomných 141 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na odvolanie predsedu Výboru NR SR pre nezlučiteľnosť funkcií všetci poslanci odovzdali hlasovacie lístky. Zo 141 odovzdaných hlasovacích lístkov bol 1 neplatný. Zo 140 platných hlasovacích lístkov overovatelia zistili, že o návrhu na odvolanie Richarda Rašiho z funkcie predsedu Výboru NR SR pre nezlučiteľnosť funkcií hlasovalo za 89 poslancov (potlesk), proti 37 poslancov, zdržalo sa 14 poslancov. Na odvolanie predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní pán poslanec Richard Raši bol odvolaný z funkcie predsedu Výboru Národnej rady Slovenskej republiky pre nezlučiteľnosť funkcií. Overovatelia ma zároveň poverili oznámiť výsledok hlasovania Národnej rade. Skončil som, pán predsedajúci.
F. Tóth, minister kultúry SR: (2005-06-30):
Ďakujem.
Verešová, Anna, poslankyňa NR SR (2018-06-22):
Ďakujem vám za odpovede. Je, samozrejme, isté a som aj vďačná všetkým zamestnancom Ústavu pamäti národa, ktorí robia všetko pre to, aby ústav mal takéto meno a vidieť to naozaj na týchto aktivitách, na celej činnosti za rok 2017, ale určite nemôžeme spochybniť, že vedenie je veľmi dôležité na to, aby každá inštitúcia, každá firma jednoducho dobre prosperovala. Takže som presvedčená, že ak viedol Dr. Krajňák desať mesiacov z dvanástich v roku 2017 ústav, takže má na tom určite zásluhu so všetkými svojimi pracovníkmi. A myslím si stále, že je to taký skôr osobný, že ten taký osobný útok alebo také osobné nejaké som z toho videla v tom závere správy, že, že v podstate si myslím, že ste si to mohli odpustiť, lebo nie je možné, aby toľkoto viedol jeden ústav jeden človek spolu s celou Správnou radou a mal takéto výsledky a zároveň je, že sa odrazilo neodborné riadenie. Je to, v podstate v tej vete je aj, že odrazilo sa na tom riadení aj odchod viacerých odborných zamestnancov, a teda je taká ešte aj, v podstate nejaká otázka mi k tomu vznikla, že teda koľko ľudí odišlo pred jeho odchodom a koľko odišlo po jeho odchode. A nič o to, ešte ja si spomínam veľmi dobre, ako som v roku ešte 2016, ste spomenuli, že to neodborné riadenie sa, je aj z minulých rokov, tak v roku 2016 členovia Dozornej rady predniesli nášmu výboru pre ľudské práva a národnostné menšiny správu, v ktorej upozorňovali na zistené nedostatky v činnosti. Idem do tej minulosti, lebo ste, ste to aj vy spomenuli a napríklad upozornili aj na nelegálne zamestnávanie, avšak bez akéhokoľvek podloženia dôkazov. A ja som sa na to pýtala, na tieto podrobnosti, a už mi na to nikto neodpovedal. Ale dôležité je, že po tomto obvinení bola vykonaná kontrola Inšpektorátom práce, ktorá potvrdila, že neboli zistené porušenia zákazu nelegálneho zamestnávania. Takže toto je veľmi dôležité, toto bolo veľmi závažné obvinenie a zároveň už o tom, že Inšpektorát práce nič také nepotvrdil, to už sme o tom tak veľmi nehovorili na verejnosti. Taktiež bol Ústav pamäti národa prijatý do Platformy Európskej pamäti a svedomia, ktorá združuje 55 inštitúcií z 19 krajín, z toho 13 sú členské štáty EÚ. Bol prijatý do tejto platformy v roku 2016. Takže moje vystúpenie nie je obhajoba jedného človeka, tak si budem obhajovať každého z vás, ktorý budete na budúci rok nám prezentovať správu o činnosti. Tu nejde o konkrétne meno a konkrétneho človeka. Ide o to, že aby sme boli spravodliví a možno, možno nie, a nie že možno, a nie osobní. Ďakujem vám veľmi pekne.
Gaborčáková, Soňa, poslankyňa NR SR (2016-10-27):
Ďakujem pekne. Mne z toho všetkého vychádza, že musíme spojiť sily, musíme si prejsť, čo systém dáva, čo berie, či sme praví, ľaví, či sme vládni, nevládni. Musíme dať hlavy dohromady a naozaj, keď sme tigrom ekonomiky, keď sme demokratickou krajinou, ako si hovoríme, skúsme naozaj zrevidovať, čo robíme pre tých najzraniteľnejších. A možno dnes je to len podnet na to zamyslieť sa aj nad zdravotnou starostlivosťou vitiligov, ktorí ležia, a naozaj nad rodinami, ktoré sa starajú doma o takýchto ľudí. Ďakujem pekne.
P. Paška, predseda NR SR: (2007-10-16):
(Hlasovanie.) 141 prítomných, 80 za, 3 proti, 58 sa zdržalo. Konštatujem, že sme postúpili návrh zákona do druhého čítania. Ďalej.
Martinák, Ľuboš, poslanec NR SR (2018-05-23):
Ďakujem za slovo. Pani poslankyňa Antošová, s väčšinou vecí, ktoré ste vystúpili, súhlasím. Ja v tomto zákone si vážim hlavne to, že zviera už je definované ako cítiaca bytosť. To znamená aj tí psi už nebudú evidovaní ako vec, ako, ale ako cítiaca bytosť. Prečo to hovorím? Hovorím to preto, lebo v poslednej dobe aj v dávnejšej minulosti sa vyskytlo strašne mnoho prípadov týrania, úmyselného týrania zvierat, ktoré žili v strašne zlých podmienkach. Bude to mať určite vplyv aj na trestnoprávne postihy, to znamená, tieto postihy určite budú zvýšené z tej oblasti, že už je to cítiaca bytosť a že klepne sa po prstoch tým, ktorí tieto zvieratá týrali, pretože z psychologického hľadiska ten, kto dnes alebo v minulosti týral zvieratá, napríklad psov, ale aj iné zvieratá, je tu potenciálne nebezpečie, že môže týrať v budúcnosti aj ľudí, a dokonca ľudí blízkych. O tom viac by mohli hovoriť psychológovia. Ďalej sa chcem zmieniť k čipovaniu psov. Už či sa niekomu páči, alebo nie, raz k tomu musí prísť, k povinnému čipovaniu. Ide o to, aby bola zabezpečená evidencia, dôsledná evidencia psov, a je to hlavne v prospech psov, ale aj v prospech majiteľov. Ja osobne mám svojho poľovného psíka začipovaného, a keď by náhodou ušiel, veterinár má čítačku, priloží k čipu, vidí, že je začipovaný, a máte už aj majiteľa s bydliskom, to znamená, váš psík sa k vám vráti alebo ho k vám dovezú. Ďakujem.
Kazda, Radovan, poslanec NR SR (2021-07-02):
Ďakujem. Budem rozprávať naozaj krátko. Chcel by som len naozaj oceniť tento, túto snahu. Vláda nemôže vplývať na celú komplet cenu elektriny, nevie vplývať na trhovú cenu, silovú, silovú, silovej elektriny, ktorá proste sa vyvíja na trhu, a, žiaľ, teraz veľmi výrazne rastie. Naozaj veľmi výrazne rastie, že cena elektriny pre domácnosti bude rásť, ale vláda vie zasiahnuť do niektorých mechanizmov, ako, a ktorými vie aspoň tú časť ceny elektriny, ktorú vie ovplyvniť, tak do nej vie nejakým spôsobom zasiahnuť, a to je práve tá tarifa za prevádzkovanie systému. Týmto, týmto návrhom sa snažíme predĺžiť tú podporu, ale zároveň aj má to priviesť k tomu, aby keď nie narastala, teda keď nie znížila sa, tak minimálne, aby nenarastala tá cena tým spôsobom, akým sa teda očakávalo. Vieme to aj takýmto spôsobom nejakým, nejakým upraviť, a toto je primárny cieľ návrhu, aby sa dostala pod kontrolu tarifa za prevádzkovanie systému a zároveň teda aby sa kryl historický dlh. Takže ja by som vás chcel poprosiť o podporu tohto zákona. Ďakujem.
Pellegrini, Peter, predseda NR SR (2024-02-15):
Ďakujem veľmi pekne, pán spravodajca, zaujmite, prosím, miesto určené pre spravodajcov. Otváram všeobecnú rozpravu k tomuto návrhu zákona. Platí ešte vaša prihláška písomná, pán Dostál, k tomuto? Samozrejme. Nech sa páči, máte slovo ako jediný písomne prihlásený, pán poslanec Dostál, za klub SaS.
Laššáková, Jana, podpredsedníčka NR SR (2014-03-21):
K ústave hovorte.
Šeliga, Juraj, podpredseda NR SR (2020-11-27):
Ďakujem. Prezentujme sa, prosím, a hlasujme. Chcem len uviesť, že ste sa pomýlili. Nejde o druhé čítanie, ale o návrh na skrátené legislatívne konanie. (Reakcia spravodajcu: „Áno.“ ) (Hlasovanie.) Prítomných 75, za 75, proti nikto, zdržal sa nikto. Národná rada nie je uznášaniaschopná. Poprosím vás o kľud. Pánovi poslancovi nefungovalo hlasovacie zariadenie. Zrejme aj pánovi poslancovi Sujovi. Preto nebudem vyhlasovať 15-minútovú prestávku, keďže tu bolo reklamované, ale dám o tom hlasovať znova. Prosím, uveďte to znova s tým, že hlasujeme o skrátenom legislatívnom konaní, pán poslanec Karahuta.
Galko, Ľubomír, poslanec NR SR (2015-02-05):
Ďakujem pekne. No ja dve poznámky by som si dovolil. Pán poslanec Hlina, pokiaľ nebudete mať kde si zložiť kabát, tak kľudne môžete si dôjsť, my vám ten kabát tam postrážime. (Smiech v sále.) A teraz chcem povedať druhú dôležitejšiu vec, lebo som očakával... (Ruch v sále.) Môžem, môžem poprosiť o ticho smerákov?! (Prerušenie vystúpenia predsedajúcou.)
Bugár, Béla, podpredseda NR SR (2018-10-23):
Pán poslanec Goga.
Blanár, Juraj, podpredseda NR SR (2023-02-08):
Pán poslanec a zároveň spravodajca Ján Mičovský, môžete reagovať na faktické poznámky.
Bugár, Béla, podpredseda NR SR (2017-05-11):
Ďakujem. Pán kolega Farkašovský, boli ste prihlásený, len ste... Nech sa páči, máte slovo.
Pčolinský, Peter, podpredseda NR SR (2023-02-14):
S reakciou na faktické pán poslanec Cmorej.
Šipoš, Michal, poslanec NR SR (2024-01-19):
Ďakujem veľmi pekne, poslanec Galko, za tvoje vystúpenie. Tak ako vždy to malo grády, malo to šťavu, malo to fakty a treba si priznať, na rovinu povedať, však keby to nebolo tak, tak by sme tu nesedeli a nebojovali za to, aby to bolo prijaté čo najneskôr, resp. aby to stiahli vládni poslanci. Je to najvýznamnejšia zmena v trestnom práve od vzniku Slovenskej republiky, a tak ako hovorí aj bývalý minister Karas, na ktorého sa vyhovára Boris Susko a ďalší vládni predstavitelia, že oni vlastne len zobrali to, čo minister Karas tu zanechal a v podstate idú v tejto línii. Sám minister Karas to vyvracia a hovorí o tom, že toto, čo idete urobiť, sa nedialo ani za Mečiara a súvisí to s tým, že Mečiar v zastúpení prezidenta, amnestoval len jeden prípad, známy to únos prezidentovho syna do zahraničia, ale tuná sa ide spáchať to, že ideme amnestovať a ideme pomáhať stovkám, možno tisíckam zločincom, gaunerom, korupčníkom, zlodejom a toto je na tom obludné, že toto sa dotkne celého Slovenska, celej spoločnosti a je veľmi smutné, že vládni poslanci stále majú zatvorené oči, majú zakryté uši a tvária, že všetko je okej, že oni proste to prerazia, lebo Fico povedal, že musí to prejsť, je to mocenské rozhodnutie. Je to veľmi smutné, že nepočúvajú nikoho relevantného, kto sa už k tomuto vyjadril, či je to rada prokurátorov, či je to prezidentka Slovenskej republiky, či je to Európska komisia, alebo Európsky parlament, dokonca ich vlastní kolegovia, socialisti z Európskeho parlamentu to odsudzujú a oni sú stále ticho.
Pročko, Jozef, poslanec NR SR (2020-09-29):
Ďakujem veľmi pekne. Milí kolegovia, milé ko... Pardon, ospravedlňujem sa, milé kolegyne, milí kolegovia, dnes rokujeme o doplnkoch do zákona, ktorý niektorí vnímajú ako zbytočné, niektorí o tom rozprávajú, že máme na Slovensku oveľa viac problémov, a niektorí rozprávajú, že katolibanci si idú robiť politickú kampaň. Musím povedať, že naozaj moje vystúpenie bude krátke, ale chcem hlavne vám, milí Slováci, povedať, pretože keď sa pozriem do sály, tak naozaj máme tu dvoch smerákov, jednu z HLAS-u a jedného pána z ĽSNS a musím povedať, ospravedlniť sa musím za to, že pán Kremský, nie je tu, ale omylom povedal, že z ĽSNS vystúpili na... nevhodne, pán povedal, že neplač, ale to nebol pán z ĽSNS, ale to bol pán zo SMER-u, z ktorého som, keď som bol pri ňom, tak cítil trojboj: koňak, vodka, rum. Takže nebol to ĽSNS, ospravedlňujem sa. Ale vrátim sa k tomuto, k tomuto môjmu prejavu, k tomu vystúpeniu. Milí Slováci, tí, čo vám rozprávajú, ja by som chcel upozorniť, že dnes celý deň pani Cigániková, keď niekto rozprával, vy ste chodili a vyrušovali ste. Pani Cigániková, môžte chvíľočku aj počúvať a nevyrušovať? Prosím vás. Dá sa to? Ja vám ďakujem veľmi pekne. Naozaj to robíte celý deň. Prosím vás pokorne. Milí Slováci, keď vám dnes bude rozprávať a niekto vám rozpráva o tom, že toto je zákon o interrupciách, že ideme obmedzovať alebo že niekto ide obmedzovať interrupcie, vám klame. Klame a klame. A naháňa si politické body, pretože toto, čo tu predvádzajú niektorí moji kolegovia, je nič iné len politický marketing. Politický marketing. Majú svoju tému a na tej téme si naháňajú body. Jasné, naozaj jasné, že sú oveľa dôležitejšie veci, ako je tento zákon, si myslím, ale toto je zákon, ktorý, teda toto sú doplnky, ktoré keď teraz prijmeme, tak naozaj, naozaj sa zbavíme témy, ktorá je veľmi citlivá. Veľmi citlivá. Ja keď som podporil čítanie do druhého kola, tak som podporil preto, lebo počas mojej 30-ročnej praxe v treťom sektore som sa stretával so ženami, ktoré po interrupcii mali naozaj obrovské a veľké problémy. Štát im nepomáhal a tie ženy sa obracali na rôzne iné inštitúcie s pomocou. A to, čo sa tu dnes deje, je pomoc. Všetky tie body, ktoré sa tu dávajú, je pomoc! Keď vám niekto rozpráva, že tu niekto ide obmedzovať, tak vám klame a naháňa si politické body. Keby táto (rečník pohybom ruky ukázal za seba) stena vedela rozprávať, čo sa tu dnes dialo, tak sa rozsype, čo sa tam vzadu dialo, ako sa niektorí trhali, kričali tam vzadu a robili divadlo! Toto je o pomoci. Nikto nejde, milé ženy, vás obmedzovať! Ten zákon sa nijako nemení, v ničom, ani v jednom bode! Doplňujú sa tam body, ktoré vám majú pomôcť. A ja som sa rozhodol po tom, ako pani Záborská prijala tie veci, ktoré sa mne nepáčili, že to podporím. Vo svete... A naozaj Holandsko, ktoré je slobodné, liberálne, kde si dáte marišku na ulici, je oveľa prísnejší tento zákon ako tu u nás, ale ľudia vás tu budú presviedčať a budú vám rozprávať, že my ideme obmedzovať interrupcie. Posledné moje slová, milé Slovenky, nikto nejde obmedzovať vaše právo, nikto. Tieto doplnky vám idú pomôcť. Ďakujem. (Potlesk.)
Senko, Ján, poslanec NR SR (2019-09-10):
V rozprave vystúpili traja poslanci, pričom bol podaný jeden procedurálny návrh a jeden pozmeňujúci návrh. Teraz dajte, pán predsedajúci, hlasovať o procedurálnom návrhu pani poslankyne Kačšákovej nepokračovať v rokovaní o tomto návrhu zákona.
P. Kresák, poslanec: (2002-02-12):
Dovoľte, aby som navrhol, aby sme hlasovali spoločne o bodoch 1, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29 a 31 s návrhom gestorského výboru schváliť tieto body.
M. Kotian, poslanec: (2008-12-02):
Ale osobne si myslím, a som aj prekvapený, že tu padajú slová „ohrozenie“, „nedôvera“. Nevracajme sa nejako do histórie, ale povedzme si niečo aj o prítomnosti. Zástupcovia maďarskej koalície stále hovoria o ľudských právach, o demokracii, o tolerancii. Viete, hovoria to vtedy, keď nemajú moc. A je zaujímavé, ako sa to prejavilo vtedy, keď Strana maďarskej koalície získala moc vo vyššom územnom celku v Nitre. Človek žasol nad tým, ako ste zneužívali politickú moc vo svoj prospech vo všetkých oblastiach, vo všetkých sférach života. Toto je tá podstatná vec. A toto je tá nedôvera. Vy hovoríte o tolerancii a demokracii, ale dokiaľ nemáte moc. Potom už žiadna demokracia ani tolerancia, ani ľudské práva neplatia. Ja som bol zhrozený, keď som sa zúčastnil rokovania parlamentného výboru v Bruseli. A vystúpili tam poslanci Slovenskej republiky maďarskej národnosti, ktorí tak nekorektne a neseriózne vystupovali voči vlastnému štátu, že som si myslel, že som niekde inde, že sú to poslanci maďarského štátu. A toto je tá podstatná vec. Toto je to ohrozenie.
Košútová, Magda, poslankyňa NR SR (2015-11-12):
Ďakujem pekne. Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Glváč, Martin, podpredseda NR SR (2019-05-13):
S reakciou, pán poslanec Zelník.
Pčolinský, Peter, podpredseda NR SR (2023-05-18):
Vzhľadom na to, že máme de facto obednú pauzu do štrnástej. (Reakcie z pléna.) Čo? Zajtra sa nehlasuje. Pán poslanec Šeliga, opäť ste nedávali pozor. Takže pokračujeme o 14.00 hod. podľa schváleného programu. (Prerušenie rokovania o 13.14 hodine.) (Pokračovanie rokovania o 14.00 hodine.)
Kovačócy, Marián, poslanec NR SR (2013-10-29):
Ďalej budeme hlasovať o treťom pozmeňujúcom návrhu pána poslanca Drobu. Ten sa týka otáčania v križovatke.
Marcinková, Vladimíra, poslankyňa NR SR (2020-03-24):
Dobrý deň prajem. Ďakujem pekne. Takisto by som chcela vyjadriť podporu tomu, že nám všetkým ide o zdravie občanov, zdravie, o tých najzraniteľnejších, ale je veľmi dôležité, aby sme neexperimentovali so spôsobmi, ako zabrániť šíreniu tejto nákazy, ale aby sme sa držali aj príkladov dobrej praxe, pretože tu máme krajiny, ktoré sa veľmi úspešne popasovali s týmto vírusom už v prvých dvoch-troch týždňoch šírenia tejto nákazy. Takýmito krajinami sú napríklad Singapur a Taiwan, kde práve jedným z nástrojov, ako bojovať proti tejto nákaze a šíreniu a monitorovaniu všetkých tých, ktorí prišli s touto nákazou, pomohla takáto aplikácia a takéto technické riešenie. Čiže netvárme sa, že vláda tu prichádza s nejakým prelomovým návrhom, pretože sa snažíme kopírovať to, čo v iných krajinách bolo účinné a napomohlo k, samozrejme, záchrane ľudských životov a eliminovaniu tejto nákazy. A čo chcem podotknúť, je, že v rámci tohto návrhu to nie je len nejaké bezbrehé a ničím neoprávnené otváranie priestoru na sprístupňovanie údajov, ale tento návrh zákona poskytuje aj záruky. Hovorí o presne vymedzenom období v čase mimoriadnej situácie, v čase núdzového stavu. Hovorí presne o úrade, ktorý bude mať prístup k týmto informáciám, to je Úrad verejného zdravotníctva. Hovorí o jednom účele, pre ktorý je určený. To je ochrana života a zdravia. A takisto v žiadnom prípade nehovorí o obsahu telefonátov alebo správ, ale hovorí o metadátach, kto sa s kým kde vyskytol. To vieme podľa telefónu veľmi ľahko zistiť, takže nikto nebude môcť, ako to dnes sledujeme v niektorých prípadoch, tvrdiť, že nebol v Taliansku na lyžovačke, keď vieme z telefónu zistiť, že tam bol. Takže je to naozaj v záujme zdravia a nie je to žiaden experiment, pretože v krajinách, kde sa to podarilo, to bolo veľmi úspešné. (Potlesk.)
Galek, Karol, poslanec NR SR (2019-11-26):
Je to naozaj výborné zhrnutie celého toho procesu, ako sa tento zákon, dovolím si povedať slovami jedného pána, pregrciaval parlamentom. Bohužiaľ, skončil naozaj vo veľmi pokrčenom stave a máme ho dnes opätovne tuto vrátený prezidentkou, hoci ten pôvodný návrh bol akceptovaný aj všeobecne odbornou verejnosťou. Ja si iba dovolím doplniť jednu skutočnosť a to práve k tomu procesu, ktorý si popisoval. To bol tá, ten druhý medzičlánok, to bolo to rokovanie na hospodárskom výbore, ktoré sa minulý týždeň, bohužiaľ, neuskutočnilo. Na tomto výbore sa, čuduj sa svete, vrátane tej koalície nezúčastnil jeden z aktérov, z veľkých aktérov dnešného dňa pán Robert Fico. Robert Fico sa doteraz nezúčastnil ani na jednom jedinom rokovaní hospodárskeho výboru. Ani len na tom, keď sme vystupovali ako gestorský, ale potom si úplne v pohode dovolil tuto stiahnuť 60 cudzích návrhov zákonov. Takže ja sa naozaj pýtam, kde je jeho chrbtica, chrbtová kosť. Kde je teda nejaká jeho zodpovednosť a kde je jeho poslanecká práca, keď nechodí ani len na výbory a nie je ochotný teraz ani len rokovať v parlamente. Najčastejšou ospravedlnenkou je, že je zrovna u zubára. No tak teda možno informácia pre všetkých. Asi naozaj pán Fico má viac zubov ako my všetci ostatní, pretože tých výborov, z ktorých sa ospravedlnil, už bolo viac, ako má bežný občan zubov.
Ďuriš Nicholsonová, Lucia, podpredsedníčka NR SR (2016-10-21):
Pani poslankyňa Verešová.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 144 poslancov, za 39, proti 16, zdržalo sa 88 poslancov, 1 nehlasoval. Návrh sme neschválili. Prosím teraz pána poslanca Dostála, aby uviedol hlasovanie o návrhu, teda v prvom čítaní, o návrhu poslanca Baránika na vydanie zákona, ktorým sa mení a dopĺňa Exekučný poriadok (1086 je to tlač). Nech sa páči, máte slovo. [Hlasovanie o návrhu poslanca Národnej rady Slovenskej republiky Alojza Baránika na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony , tlač 1086.]
Pellegrini, Peter, predseda NR SR (2015-06-25):
Prezentujme sa a hlasujme o tom, že Národná rada prerokuje tento návrh zákona v treťom čítaní ihneď. (Hlasovanie.) Prítomných 136 poslancov, za hlasovalo 82, proti bolo 11 poslancov, zdržalo sa 42, 1 poslanec nehlasoval. Sme v treťom čítaní . Otváram rozpravu v treťom čítaní, pýtam sa, či sa niekto do rozpravy hlási. Pán poslanec Lipšic v rámci tretieho čítania. Pôjde o nejakú, upozornenie na nejaké legislatívno-technické, alebo v zmysle rokovacieho poriadku, áno, pán poslanec? Nech sa páči.
Šeliga, Juraj, poslanec NR SR (2023-05-10):
Pán predseda, dajte, prosím, hlasovať o tom, že Národná rada prerokuje tento návrh zákona v druhom čítaní.
Cséfalvayová, Katarína, poslankyňa NR SR (2019-09-11):
Ďakujem pekne. Tiež si dovolím pripomenúť členom zahraničného výboru, že máme rokovanie výboru o 12.05 hod. v miestnosti výboru pre európske záležitosti, miestnosť č. 149. Ďakujem.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 127, za 52, proti 59, zdržalo sa 16. Konštatujem, že procedurálny návrh schválený nebol.
Kočiš, Eduard, poslanec NR SR (2021-06-29):
Ďakujem pekne za slovo, pán predsedajúci. Pán kolega Viskupič, veľká vďaka za vysoko odborný a vysoko hodnotný príspevok, ktorého veľkou škodnou je iba to, že veľmi málo poslancov tak ako z vládnej koalície, tak z opozície si tento príspevok vypočulo, pretože naozaj lepšieho odborníka na rozpočet, financie a menu táto vláda nemá ani tento parlament v rámci koaličných radov. Takže naozaj veľká vďaka. Čo sa týka ekonomiky ako takej a jej naštartovania. Áno, samozrejme, musíme súhlasiť, že len podpora podnikateľského segmentu, podnikateľov, zamestnancov môže ekonomiku naštartovať a zdravá ekonomika dokáže produkovať zdravé financie. A keďže sme ako veľmi malá krajina finančne naviazaní na okolité veľké štáty v rámci odberateľsko-producentských vzťahov, tak je veľmi zodpovedné alebo malo by byť veľmi zodpovedné, aby sa vláda zaviazala týmto spôsobom danú vzniknutú situáciu, ktorá bola spôsobená COVID-om-19 riešiť. A to, čo si v podstate vo svojej rozprave spomenul, že aj rodina, aj zamestnanci, aj zamestnávatelia, to je taký jeden začarovaný kruh, z ktorého ani jedna zložka spoločnosti nemôže vystúpiť. A ešte raz musím povedať, skúsme tieto veci riešiť naozaj odborne, menej politicky, pretože táto finančná situácia, ktorá na Slovensku je, toto zadlžovanie sa nebude týkať len nás, ale bude sa to týkať aj generácií, ktoré prídu po nás. A... asi toľko. Ďakujem pekne.
Beluský, Martin, poslanec NR SR (2021-12-07):
Ďakujem za slovo. No, pán poslanec Borguľa, prvú vec, ktorú vám chcem povedať, je, že ani my nie sme proti očkovaniu, my sme proti tomu, aby bolo očkovanie povinné, a sme proti tomu, aby bolo dobrovoľne nasilu, hej. To znamená, že proste každý, kto sa dobrovoľne rozhodne, nech je a, samozrejme, tí, ktorí sa nechceli dať zaočkovať, nech sú neni neznevýhodňovaní. To je úplne všetko. A ja osobne nikoho ani nepresviedčam, ani neodhováram, proste, keď sa rozhodne sám, dá sa zaočkovať, že sa nedá zaočkovať, tak je to proste jeho slobodné rozhodnutie. A potom ste povedal, že som presvedčený, že ľudia by našli spôsob, ako tie peniaze využiť. Ale ono aj zase povedať, vy nemáte byť presvedčený, vy máte spracovávať všetky tie aj zákony, aj podklady na základe nejakých analýz a mať aj k dispozícii veľmi dobré inštitúcie alebo útvary, ako je Útvar hodnoty za peniaze, Inštitút finančnej politiky alebo Rada pre rozpočtovú zodpovednosť, ktoré vám mohli k tomu spracovať nejaké podklady, či by tie peniaze naozaj smerovali do tých postihnutých sektorov, ako ste to vy hovorili. Ja mám o tom veľkú pochybnosť. A vy ste hovorili o tých troch cieľoch, že podpora dôchodcov, áno, je to nejaká podpora dôchodcov, s tým súhlasím, ale podľa mňa je veľmi zle nasmerovaná, lebo dôchodci nepotrebujú chodiť teraz do kina alebo do kaderníctva. Hovoríte druhý cieľ, že zvýšenie motivácie očkovať. Ale väčšina tých peňazí by aj tak išla ľuďom, ktorí už sú zaočkovaní. A ďalšia vec je, veď ani lotéria a sprostredkovateľských bonus nefungovali, takže neviem, prečo si myslíte, že to tu fungovať bude. A posledná vec, tretí cieľ, naliatie peňazí do ekonomiky. Pán poslanec, tak či tak väčšina tých peňazí by sa podľa mňa minula v reštauráciách alebo v kaviarňach, hlavne by to nedostali všetci v nedostatočnej výške a hlavne by to dostali neskoro, pretože reálne by to bolo vyplatené možno až niekedy v lete. Čiže, pán poslanec, ak chcete pomôcť postihnutým sektorom, treba spraviť tú pomoc priamo, tak ako to bolo v minulosti, a s tou podporou určite môžete aj u nás počítať. Ďakujem.